Document ID: /roh_data/filtered/fineweb-2-filterrobots_roh.jsonl.gz/49022

È Firefox in navigatur discret?
Gea. Firefox protegia tia sfera privata cun funcziuns sco il modus privat. Quel pussibilitescha che tia cronologia da navigaziun e tes pleds-clav restian privats, perfin sche ti utiliseschas in apparat che ti partas cun autras persunas, per exempel in computer u iPad da famiglia.
Firefox protegia era tia sfera privata cun agid da la protecziun avanzada cunter il fastizar cun bloccar fastizaders che ta suondan da website a website e rimnan infurmaziuns davart tias disas da navigar. Quai includa era protecziuns cunter scripts donnegius e malware.
Remartga a l'ur: Nus n'essan nagin concern. Nus faschain tut in zic auter. Dad esser independent (nagins acziunaris) ans permetta da dar la prioritad a las persunas, betg al profit. Cuntrari ad autras interpresas, na vendain nus betg l'access a tias datas.
Tge infurmaziuns rimna Firefox?
Mozilla (l’organisaziun che realisescha Firefox) dat gronda paisa a la protecziun da datas. Gronda paisa. Effectivamain sa cunfa mintga product Firefox che nus sviluppain cun nossa empermischun areguard las datas persunalas: Rimnar pauc. Proteger bain. Nagins secrets.
Legia las infurmaziuns davart la protecziun da datas da Firefox per ulteriuras infurmaziuns. Seriusamain: Dà in tgit. Igl è scrit en grondezza legibla ed insumma tut normal.